CELEX: 32018D0490
Language: bg
Date: 2018-03-21 00:00:00
Title: Решение за изпълнение (ЕС) 2018/490 на Комисията от 21 март 2018 година за отмяна на Решение 2007/365/ЕО на Комисията относно спешни мерки с цел предотвратяване на въвеждането и разпространението в Общността на Rhynchophorus ferrugineus (Olivier) (нотифицирано под номер С(2018) 1607)

23.3.2018   
            
            
               BG
            
            
               Официален вестник на Европейския съюз
            
            
               L 81/22
            
         РЕШЕНИЕ ЗА ИЗПЪЛНЕНИЕ (ЕС) 2018/490 НА КОМИСИЯТА
   от 21 март 2018 година
   за отмяна на Решение 2007/365/ЕО на Комисията относно спешни мерки с цел предотвратяване на въвеждането и разпространението в Общността на Rhynchophorus ferrugineus (Olivier)
   
      
         (нотифицирано под номер С(2018) 1607)
      
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 година относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3, четвъртото изречение от нея,
   като има предвид, че:
   
               (1)
            
            
               Независимо от въведените с Решение 2007/365/ЕО на Комисията (2) мерки за предотвратяване на въвеждането и разпространението в Съюза на Rhynchophorus ferrugineus (Olivier), от ежегодните изследвания, провеждани от държавите членки в съответствие с посоченото решение, е видно, че организмът понастоящем е широко разпространен в по-голямата част от застрашената територия.
            
         
               (2)
            
            
               Следователно е невъзможно да бъде предотвратено по-нататъшното му въвеждане и разпространение в почти цялата територия на Съюза.
            
         
               (3)
            
            
               Поради това Решение 2007/365/ЕО следва да бъде отменено.
            
         
               (4)
            
            
               Настоящото решение следва да се прилага от същата дата, от която се прилага Директива за изпълнение (ЕС) 2018/484 на Комисията (3), с цел да се осигури съответствие с разпоредбите на посочената директива.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Решение 2007/365/ЕО се отменя.
   Член 2
   Настоящото решение се прилага от 1 октомври 2018 г.
   Член 3
   Адресати на настоящото решение са държавите членки.
   
      Съставено в Брюксел на 21 март 2018 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  Решение 2007/365/ЕО на Комисията от 25 май 2007 г. относно спешни мерки с цел предотвратяване на въвеждането и разпространението в Общността на Rhynchophorus ferrugineus (Olivier) (ОВ L 139, 31.5.2007 г., стр. 24).
   
      (3)  Директива за изпълнение (ЕС) 2018/484 на Комисията от 21 март 2018 година за изменение на Директива 93/49/ЕИО по отношение на изискванията, които трябва да са изпълнени за посадъчния материал на някои родове и видове Palmae във връзка с Rhynchophorus ferrugineus (Olivier) (вж. страница 10 от настоящия брой на Официален вестник).